BSC-LT/ACAData huggingface dataset:
[ca] El descens de la població islàmica al regne de València, des del moment de la conquesta, i la seua importància econòmica van fer que durant el segle XV tant la monarquia com els senyors tractaren de mantenir o atraure als seus territoris a vassalls musulmans. Aquesta lluita per la ma d'obra va provocar nombrosos conflictes entre els interessats. Un fenomen aquest que es va manifestar molt clarament a les terres del sud valencià, on la població musulmana va continuar sent majoritària en moltes localitats.

[en] The fall of the Islamic population in the Valencian Kingdom since the conquest and its economic importance made not only the Crown but also the Nobility try to maintain or attract Muslim vassals to their territories. This fight to get workers caused many conflicts between the interested parties. Such phenomenon became clearly apparent in the South of Valencia, where the population continued being mainly Muslim in many towns.
[ca] El Sermó de la Immaculada Concepció, de Felip de Malla, s'ha conservat en dos testimonis, un manuscrit de la Biblioteca de l'Abadia de Montserrat i un incunable de 1488, patrocinat per Ferrando Dies. El dit sermó conté un poema que, estructuralment, serveix com a nexe d'unió entre la introducció del sermó i el desenvolupament del tema. Entre una part i l'altra, a mode de frontissa, Felip de Malla hi incorpora una proposta poètica construida a partir de la invocació mariana per excel·lència, l'Ave Maria. El recurs literari de la reformulació rimada de l'Ave Maria que el canonge barceloní incorpora al seu sermó, dona com a resultat un poema que, en edicions posteriors, rebrà el nom d'Oració de mestre Felip de Malla. Aquesta oració va gaudir d'un èxit editorial relativament important, ja que, a banda d'aparéixer a l'incunable de 1488, va eixir de les premses, almenys, dues vegades al llarg del segle XVI (ca. 1518 i 1568) i, encara, dues més en el XVII (ca. 1618 i 1619). En aquest treball delimitarem el poema perquè puga ser inclòs als repertoris de poesia incunable i postincunable, detallarem la seua fortuna editorial i en farem una edició crítica a partir de l'anàlisi de les distintes variants dels testimonis conservats.

[en] The Sermon of the Immaculate Conception, by Felip de Malla, has been preserved in two witnesses, a manuscript from Biblioteca de l'Abadia de Montserrat and an incunable from 1488, whose patron was Ferrando Dies. This sermon contains a poem that serves as a structural link between the introduction and the development of the main theme. Between one part and the other, as a kind of hinge, Felip de Malla incorporates a poetic proposal constructed from the quintessential Marian invocation, the Ave Maria. This literary device, a rhymed reformulation of the Ave Maria, results in a poem that later editions would call the Oració de mestre Felip de Malla. The prayer enjoyed relatively significant editorial success. Besides appearing in the 1488 incunable, it was printed at least twice throughout the 16th century (ca. 1518 and 1568) and twice more in the 17th century (ca. 1618 and 1619). This article aims to describe the poetic text for inclusion in repertoires of incunable and post-incunable poetry, detail its editorial fortune, and create a critical edition based on the analysis of the different variants in the preserved witnesses.
[ca] En aquest article fem una breu descripció al patrimoni paleontològic del municipi d'Agost, fent especial menció de les seccions del límit del K/Pg i del les del límit Ipresià-Lutecià, destacant la importància patrimonial d'aquestes localitats amb l'objectiu de demostrar el seu valor intrínsec i contribuir a la seua preservació.

[en] In this article we undertook a brief review of the palaeontological heritage within the township of Agost, giving special attention to the K/Pg boundary sections as well as the Ypresian-Lutetian boundary section, focusing on the patrimonal value of this localities, with the objective to showcase their inherent value and contribute to its preservation.
[ca] En aquest treball es mamprén l'estudi d'un conjunt ceràmic provinent de la cova Bolumini (Alfafara, Alacant), conegut mitjançant diferents notícies, però que mai no ha estat publicat exhaustivament, i en el qual destaquen una serie de ceramiques amb decoració incisa pertanyents a l'època del bronze final.

[en] This paper refers to a ceramic set from Cova Bolumini (Alfafara, Alicante). Some regional works have mentioned mainly the decorated vessels, but, however it had never been examined in detail until now. It contains a significant proportion of decorared pottery with incised motifs from the Late Bronze Age.
[ca] Una faceta poc coneguda de Francisco Mira és que ell fou dissenyador de projectes de construccions. Unes n'eren cases forestals, però d'altres eren habitatges normals. Entre d'altres, dissenyà la casa forestal de Guardamar on tingué el seu habitatge, de la qual a més de fer el disseny estructural, amb els corresponents plànols i càlculs, també detallà els complements, com portes, finestres, reixes, etc. En el present treball se n'exposa una mostra amb uns petits comentaris.

[en] One of the unknown aspects of Francisco Mira is that of building designer. Some were log houses, but others were ordinary homes. Among others, he designed the forest house of Guardamar in which he dwelled. He drawed the structural design, with the respective plans and calculations, but also the accessories, such as doors, windows, grilles, etc. The present paper presents a sample with a few small comments.
[ca] En aquest treball presentem un qüestionari original que té per objectiu l'estudi de la percepció de la inseguretat lingüística (IL). El qüestionari està concebut com un instrument per a l'anàlisi de la IL en el context d'investigacions que s'apropen a aquest fenomen des d'una metodologia quantitativa.

[en] At this paper we present an original questionnaire which aims to study the perception of linguistic insecurity (IL). The questionnaire is designed as an instrument for analysis of IL in the context of quantitative research.
[ca] Aquest treball analitza la relació entre el cançoner G2 d'Ausiàs March i l'edició de 1539, que ja va defensar Pagès, però que no es veu reflectida en l'stemma codicum d'Archer. A partir de l'estudi en paral·lel, per una banda, de les dades sobre el procés de formació de G i, d'una altra, de les llacunes i variants exclusives d'aquests dos cançoners, s'hi determina l'àrea d'influència de la tradició textual de l'imprés a en G, localitzada en la darrera secció del manuscrit. Així mateix, s'hi justifica el grau de manipulació de l'original per part de Baltasar de Romaní, al servei del seu text castellà en bona part dels casos. Aquestes variants de traductor arriben sovint a la tradició posterior, especialment als cançoners manuscrits G2DE, i als impresos bcde. Finalment, s'hi defensa que l'antígraf de G2 no devia ser directament l'edició a, sinó un manuscrit, probablement el seu original d'impremta.

[en] This paper analyses the relationship between the G2 anthology by Ausiàs March and the 1539 edition, defended by Pagès but not mentioned in Archer's stemma codicum. From a parallel study, on the one hand, of the data on the process of creation of G and, on the other, of the omissions and variants exclusive to these two anthologies, it is possible to assess the extent of the influence of the textual tradition in sheet a on G in the last section of the manuscript. Moreover, it also provides justification for the degree of manipulation of the original by Baltasar de Romaní, in many cases for the purpose of producing a proper Castilian version. These translation variants are often handed down, especially in the case of the G2 and DE anthologies and sheets bcde. Finally, we argue that the G2 manuscript can't have been straight from edition a, but was probably a manuscript produced during the course of printing.
[ca] La comprensió de la fraseologia està condicionada per fenòmens culturals, pragmàtics, cognitius i sociolingüístics. Aquests últims factors poden ser especialment significatius en casos de minorització lingüística. Per això, resulta interessant concretar quins són els paràmetres sociolingüístics que més influeixen en el grau de coneixement que els joves valencians tenen de la fraseologia en català. En aquest article exposem alguns dels resultats de la prova que vam fer, amb aquest mateix objectiu, a alumnes dels centres de secundària de la Vila Joiosa (la Marina Baixa, País Valencià). Concretament, descrivim la relació del programa lingüístic, la llengua d'identificació i l'àmbit de transmissió del català amb les respostes que donen els informants. Així mateix, reflexionem sobre els aspectes cognitius que influeixen en el procés d'ensenyament-aprenentatge de les unitats fraseològiques.

[en] The understanding of phraseology is influenced by cultural, pragmatic, cognitive, and sociolinguistic phenomena. These last factors may become especially relevant in cases of linguistic minorization. That is why it seems interesting to identify the sociolinguistic parameters which most strongly impact on the degree of knowledge that Valencian youngsters have about phraseology in Catalan. The present paper shows some of the results drawn from our test performed for this same purpose with the students of secondary education centers located at la Vila Joiosa (la Marina Baixa, Valencian Autonomous Region). More precisely, a description is offered of the connection existing between the linguistic program and the identification language, as well as the transmission context of Catalan, and the answers given by our informants. An additional reflection on the cognitive aspects which have a bearing on the teaching-learning process when it comes to phraseological units serves to complete our study.
[ca] L'autor torna a insistir, a propòsit d'una recent sentència del Tribunal Suprem espanyol, en tres tesis sobre la gestació per substitució que ja havia defensat en altres ocasions: no es tracta d'una pràctica prohibida en el nostre Dret (la nul·litat no és el mateix que la il·licitud); no atempta, en si mateixa considerada, contra la dignitat humana, de la dona gestant o del nen; i la seva regulació no té per què exigir la gratuïtat per part de la dona gestant, si bé la remuneració que aquesta pogués rebre no ha de quedar lliurada a les lleis del mercat.

[en] The author insists, with regard to a recent Spanish Supreme Court ruling, on three theses on surrogacy that he has already defended: it is not a practice prohibited in our law (nullity is not the same as illegality); it is not, in itself considered, against the human dignity of the pregnant woman or the child; and its regulation does not necessarily have to require the pregnant woman to do it for free, although the remuneration that she may receive should not be left to the laws of the market.
[ca] Aquest article es construeix a manera de reflexió sobre la natura de la intervenció militar de Jaume I en el regnat de Múrcia a principis de la segona meitat del segle XIII. Inserit dins del procés d'eixamplament de la societat feudal a la Península Ibèrica, i convenientment contextualitzat, el treball analitza les raons que porten al rei d'Aragó a emprendre una costosa campanya militar contra un domini cristià alié, tot i que en procés de ser recuperat per l'Islam, i es conclou que es van imposar raons d'oportunitat d'orde políticodiplomàtic enfront d'altres de caràcter més banal vinculades al prestigi.

[en] This article analizes the nature of Jaume I's military intervention in the Kingdom of Murcia at the beginning of the second half of the 13th century. As feudal structures took hold in the Iberian Peninsula, the King of Aragon undertook a costly military campaign against another Christian Kingdom that was on the verge of being defeated by Islamic forces. The reasons for Jaume's conquest campaign were mostly of a diplomatic nature rather than the acquisition of prestige.
[ca] La Festa o Misteri d'Elx presenta tres parts en llatí: el prec dels apòstols Salve, regina, el cant funerari In exitu Israel de Egipto i el fi nal Gloria Patri. El primer fragment és un centó procedent de diferents antífones i lletanies; el segon fragment és el salm 113 de la Bíblia Vulgata Clementina, que possiblement era diferent en les primeres versions de la Festa, i el tercer fragment és la doxologia menor. Les diferents consuetes mostren una tradicional pronunciació nacional del llatí, i no l'eclesiàstica.

[en] The liturgical drama Mistery Play of Elx has three parts in Latin: the Apostles' prayer Salve, regina, the hymn In exitu Israel de Egipto, and the final Gloria Patri. The first part is a collage from Antiphons and Litanies, the second passage is Psalm 113 from the Clementine Vulgate, which was possibly different in earlier versions of the La Festa, and the third one is the Minor Doxology. Old drama libretti (called consueta) show a national pronunciation of Latin, not an Ecclesiastical Latin pronunciation.
[ca] En aquest treball es realitza l'anàlisi descriptiva de la seqüència geològica del Cretaci superior del Collado del Maigmó-Mas del Teularet (Penàguila). La documentació de hiats sedimentaris (hardgrounds) i la macrofauna fòssil, ha estat la base per actualitzar la seqüència, permetent separar les formacions Jaén, Aspe i Raspay. Aquestes manifesten variabilitat de fàcies sedimentàries, relacionat amb un fons marí compost per blocs a diferents profunditats. La interpretació final revela l'existència d'un canal submarí.

[en] In the present work, the descriptive analysis of the Upper Cretaceous geological sequence of Collado del Maigmó-Mas del Teularet (Penàguila) is carried out. The documentation of sedimentary hiatuses (hardgrounds) and the fossil macrofauna have been the basis for updating the sedimentary, allowing the separation of the Jaén, Aspe and Raspay formations. These manifest variability of sedimentary facies, related to a seabed composed of blocks at different depths. The final interpretation reveals the existence of an underwater channel.
[ca] El Museu està dividit en sis sales amb diferents temàtiques: Paleontologia, Entomologia, Medi Ambient, Evolució Humana, Arqueologia i Exposicions. A través d'una col·lecció de peces procedents de tot el món aquest museu fa un viatge de 450 milions d'anys. A altre organitza exposiones, fires, cursos i edita llibres.

[en] The Museum is divided into six rooms with different themes: Paleontology, Entomology, Environment, Human Evolution, Archeology and Exhibitions. Through a collection of pieces from around the world this museum makes a journey of 450 million years. It also organizes exhibitions, fairs, courses and books.
[ca] En aquest comentari es pretén analitzar el contingut i la significació dels dos paràgrafs de què consta el punt 2 de l'article 17 del vigent Estatut d'Autonomia de la Comunitat Valenciana. En el primer es declara el dret "a gaudir d'una vida i un medi ambient segur, sa i ecològicament equilibrat" i es fan les consideracions que s'estimen pertinents quant a la seua inserció en l'ordenament jurídic, abast i eficàcia. Tot això relacionat amb els preceptes concordants de la Constitució Espanyola i amb la recent declaració de Nacions Unides sobre el dret fonamental a un medi ambient "net, saludable i sostenible". El segon incorpora un mandat de protecció del medi ambient dirigit a la Generalitat Valenciana, i se'l jutja d'escassa amplitud subjectiva i precisió conceptual.

[en] In this commentary it is intended to analyze the content and significance of the two paragraphs that point 2 of article 17 of the current Statute of Autonomy of the Valencian Community consists of. The first declares the right "to enjoy a safe, healthy and ecologically balanced life and environment" and makes the considerations that are considered pertinent in terms of its inclusion in the Legal System, scope, and effectiveness. All this in relation to the concordant precepts of the Spanish Constitution and the recent United Nations declaration on the Fundamental Right to a "clean, healthy and sustainable" environment. The second incorporates a mandate for the protection of the environment addressed to the Generalitat Valenciana, judging it of little subjective breadth and conceptual precision.
[ca] L'objectiu d'aquest article és analitzar l'entonació emocional en espanyol. Les dades obtingudes per-metran determinar si l'anàlisi de la prosòdia ratifica o no una visió constructivista de les emocions (Barrett, 2017). A aquest efecte, hem examinat com es comporten els trets melòdics en un corpus de 70 enunciats col·loquials, establint quines són, hipotèticament, les empremtes prosòdiques emocionals usades pels parlants. Els resultats donen suport a algunes tendències generals, és a dir, l'existència d'un model general de trets melòdics emocionals que es manifesta de forma estadísticament significa-tiva. No obstant això, els resultats no semblen donar suport a la hipòtesi d'empremtes prosòdiques excloents adscrites a cada emoció. D'aquesta última dada, es pot derivar que el comportament prosòdic dels parlants sembla donar suport a una visió constructivista de les emocions.

[en] The aim of this paper is to analyse how emotions are expressed in Spanish intonation. The data here obtained will help determining whether or not a constructivist approach to emotions (Barret, 2017) is validated by a prosodic analysis. To this end, the melodic features in a corpus of 70 colloquial utter-ances have been examined, in order to establish the prosodic indicators left by the speakers when they express their emotions. The results seem to support some general tendencies, i.e. the existence of a general pattern of melodic features associated to the expression of emotions, which is significantly manifested in the statistics. However, the results do not seem to support the hypothesis of the existence of exclusive prosodic traces for each emotion. From the latter, it can be established that the prosodic behaviour of speakers seems to support a constructivist approach to emotions.
[ca] En un context de canvi climàtic el present treball tracta d'abordar la resposta de la vegetació a les precipitacions mitjançant l'anàlisi de l'índex de vegetació de diferència normalitzada (NDVI) i les mètriques de fenologia de superficie (LPS, Land Surface Phenology) al Parc Natural del Carrascal de la Font Roja (FR) pel període 2000-2017. Els resultats mostren una tendència positiva en els valors mitjans anuals del NDVI al període d'estudi amb un canvi negatiu a partir del 2011 com a resposta al descens de les precipitacions en aquests últims anys. La longitud mitjana de l'estació de creixement (LOS) al Parc Natural és de l'orde de 174.7 ± 21.4 dies mostrant una tendència negativa significativa al 10%, la qual cosa indica un acurtament de la LOS degut a un retard de l'inici de l'estació (SOS) però principalment, per un avançament del final de l'estació (EOS) com a resposta d'una disminució en les precipitacions de primavera i en particular les de l'abril-maig.

[en] In the context of climate change this work aims to analyze the vegetation response to precipitations using the normalized difference vegetation index (NDVI) and land surface phenology (LSP) metrics in the Font Roja Natural Parc (FR) over the 2000-2017 period. The results show a positive trend on mean annual NDVI values over the study period; however, a negative change is observed since 2011 as response to precipitation decrease during the last years. The mean growing season length (LOS) in the Natural Parc is about 174.7 ± 21.4 days showing a significant negative trend at 10% which indicates a shortening of the LOS due to a delay in the season start (SOS) but particularly due to earlier end of season (EOS) as a consequence of the decrease of spring precipitation and particularly April-May rainfall.
[ca] En l'estudi següent es presenta el repertori monetari aparegut durant les excavacions arqueològiques a la vil·la romana de Casa Ferrer I (Alacant). Es fa una catalogació de les troballes monetàries que contenen un marc temporal comprès entre els segles II aC-VI dC, i es fan consideracions sobre la circulació monetària en aquest enclavament, i en general, a les comarques meridionals del País Valencià.

[en] This paper presents the collection of coins discovered during the archaeological excavations in the Roman villa Casa Ferrer I (Alicante, Spain). We catalogue the coins dating from the 2nd century BC to the 4th century AD, and we analyze the monetary circulation in this site and in the southern regions of the Valencian Community.
[ca] Les Comissions Provincials de Monuments van ser la primera institució encarregada de controlar el patrimoni alliberat després de la Desamortització de Mendizábal. Des de 1844 hi va haver moltes disposicions que van consolidar el coneixement sobre la gestió del patrimoni arqueològic, l'objectiu del qual va ser fomentar línies de treball que permeteren gestionar els descobriments realitzats. El present article analitza el recorregut legislatiu d'aquesta organització a la província d'Alacant i les seues actuacions directes des de la seua creació fins a 1899.

[en] The Provincial Monuments Commissions were the first institution in charge of controlling the heritage released after the Mendizábal Disentailment. Since 1844 there were many regulations that laid the foundations for the knowledge about the management of the archaeological heritage, whose objective was to promote work lines that would allow the management of the discoveries made. This article analyzes the legislative path of this organization in the province of Alicante and its direct actions from its creation until 1899.
[ca] Els Sermons de sant Vicent Ferrer constitueixen un veritable tresor des del punt de vista lingüístic, i —òbviament— també des d'una òptica teològica. En aquesta aportació, tanmateix, es proposa una aproximació analítica als Sermons de Vicent Ferrer des de perspectives etnopoètiques: atenent relats, motius, temes, creences, arguments, imatges i referents narratius directament manllevats pel dominic valencià a l'imaginari popular del seu temps. L'estudi de les semblances i els exemples inserits en els Sermons vicentins no solament aporta llum sobre les tècniques comunicatives i les estratègies discursives de la predicació vicentina, sinó també sobre alguns aspectes concrets —etnopoèticament interessantíssims— del patrimoni rondallístic valencià. Així, per exemple, resulta que algunes narracions internacionalment indexades i tipificades, que durant els dos últims segles mai no han pogut ser identificades i catalogades dins de l'àmbit cultural valencià, sí que poden ser documentades, en canvi, en els Sermons de sant Vicent. Aquest és el cas, sense anar més lluny, del tipus ATU 1 ("The Theft of Fish"), i també del tipus ATU 1331 ("The Covetous and the Envious").

[en] The Sermons of Saint Vincent Ferrer are a true treasure from a linguistic point of view, and, obviously, from a theological position. In this contribution, however, an analytical approach to the Sermons of Vincent Ferrer is proposed from several ethnopoetic perspectives: taking into account narrative motifs, themes, beliefs, arguments, images and referents, directly borrowed from the folk imaginary. The study of the similarities and examples inserted by Saint Vincent Ferrer not only brings light on the communicative techniques and the discursive strategies of his preaching, but also on some specific features —very interesting etnopoetically— about Valencian folktales. So, for example, some internationally indexed and typified folktales, which have never been identified nor catalogued in the Valencian cultural context for the last two centuries, can be documented, however, in the Sermons of Saint Vincent Ferrer. This is the case, without going any further, of type ATU 1 ("The Theft of Fish"), and also of type ATU 1331 ("The Covetous and the Envious").